text: AC Horsens er tilbage i superligaen
  30 maj 2010 kl. 17.52
  Uden selv at være i kamp er fodboldklubben AC Horsens tilbage i superligaen efter kun et års fravær. Det blev en realitet, da konkurrenten FC Fredericia søndag aften tabte 1-0 ude mod Skive.
  AC Horsens mangler endnu at spille tre kampe, men holdet har 10 points forspring til netop Fredericia og Lyngby.
  Horsens rykkede sidste sommer ud af Superligaen, men holdet har i denne sæson vundet 20 af sine hidtil 27 kampe.
  Holdet har 1. divisions topscorer, Gilberto Macena, som har scoret 17 gange i ligaen.
  AC Horsens holdt kampfri denne weekend - men spiller på udebane fredag den udsatte kamp mod Viborg, hvor oprykningen for alvor kan fejres med klubbens fans.
  